MLRS/mapa_maltese huggingface dataset:
Dan l-istudju bl-isem ta' 'Digital Rights – A preliminary study on citizens' awareness on the use of internet and social media' jiffoka fuq erba' binarji; Iċ-ċittadini u l-konsumaturi li jagħmlu użu mill-internet, il-vizzju, il-litteriżmu u l-privatezza.
L-Ewro-Parlamentari Agius Saliba qal li l-avvanzi kbar li saru matul l-aħħar snin fejn tidħol id-dinja diġitali rnexxielhom ibiddlu l-ħajja li ngħixu ta' kuljum fejn ħafna mill-interazzjonijiet tagħna saru jsiru onlajn minflok wiċċ imb'wiċċ kif konna imdorrijin sa ftit snin ilu.
Iżda l-pjattaformi diġitali li sirna nużaw ta' kuljum sabiex nagħmlu dan għandhom rwol kruċjali biex janalizzaw l-imġieba tagħna u fuq kollox, jieħdu ċertu data personali sabiex ir-reklamar tagħhom ikun aktar effettiv.
Fost bosta statistiċi u riżultati li ġew analizzati u li ħarġu minn dan l-istudju, huwa mifhum li aktar minn 20%, jiġifieri persuna minn kull ħamsa, jużaw il-midja soċjali għal aktar minn 4 sigħat f'ġurnata.
Fl-istess ħin, aktar minn 82.3% ta' dawk li jużaw dawn il-pjattaformi għal dawn il-ħinijiet twal, ammettew li dan sar vizzju f'ħajjithom.
Intqal ukoll kif fil-gżejjer Maltin, 24% tal-popolazzjoni ma tagħmilx użu mill-midja soċjali.
Kif kien mistenni, l-akbar faxxa minn dan il-persentaġġ huma anzjani u l-persuni li għandhom l-inqas esperjenza edukattiva, b'waħda mir-raġunijiet ewlenin tkun għaliex jibżgħu jafdaw informazzjoni dwarhom ma' dawn il-pjattaformi diġitali.
Minkejja dan, ix-xejra maż-żgħażagħ hija waħda kemxejn li tikkuntrasta għaliex il-ġenerazzjoni żagħżugħa lesta li taqsam ħafna aktar informazzjoni privata dwarha, għaliex tħossha aktar komda fuq livell diġitali u għaliex għaliha dan huwa l-mod li bih jissoċjalizzaw.
Ir-riċerka turi biċ-ċar kif minkejja li l-Maltin jagħtu importanza kbira lill-privatezza ftit li xejn jieħdu azzjoni biex jipproteġuha online.
Agius Saliba qal li flimkien ma' aktar tagħlim hemm bżonn ukoll aktar għażliet li jsaħħu idejn min juża l-pjattaformi diġitali, speċjalment fil-kontroll tal-informazzjoni privata.
"Dan l-istudju huwa wieħed mill-ftit tax-xorta tiegħu għaliex qed jagħtina stampa ċara tal-isfera diġitali fil-gżejjer tagħna.
Huwa biss permezz ta' programmi edukattivi, b'mod speċjali għall-ġenerazzjoni żagħżugħa, li nistgħu nindirizzaw l-aspett tal-użu tad-data personali filwaqt li anke nispjegaw l-effetti psikoloġiċi li dawn it-tipi ta' pjattaformi jistgħu jħallu fuq l-imġieba ta' dawk li jużawhom.
L-unika mod kif wieħed jindirizza dawn ir-realtajiet b'mod effettiv huwa permezz ta' riċerka ta' dan it-tip li tgħina nagħmlu deċiżjonijiet infurmati." sostna l-MPE Alex Agius Saliba.
Preżenti għall-pubblikazzjoni ta' dan l-istudju kien hemm rappreżentanti ewlenin ta' entitajiet governattivi li jaħdmu f'dan is-settur, is-sezzjoni tas-Cyber Crime fi ħdan il-Korp tal-Pulizija, l-Uffiċċju tal-Kummissarju għat-Tfal, għaqdiet mhux governattivi u assoċċjazzjonijiet b'interess f'dan is-suġġett, u kif ukoll il-MPE Ġermaniża Alexandra Geese.
Għall-ħabta ta' 12.00pm, il-Pulizija ser tressaq mara l-Qorti b'akkużi relatati ma' pussess aggravat ta' kannabis u kokaina.
Hi se tidher quddiem il-Maġistrat tal-Għassa Natasha Galea Sciberras.
Libreshot .td_uid_2_6033c486c7220_rand.td-a-rec-img{text-align:left}.td_uid_2_6033c486c7220_rand.td-a-rec-img img{margin:0 auto 0 0} Il-kumpanija tal-karozzi Mercedes-Benz qed tneħħi iżjed minn miljun karozza mis-suq minħabba difett fis-sigurtà fis-sistema ta' telefonati ta' emerġenza.
Dan ġie rrappurtat mill-midja barranija.
Newsbook.com.mt ipprova jagħmel kuntatt mad-distributur ta' dawn il-karozzi f'Malta, iżda l-mistoqsija dwar jekk hemmx xi karozzi f'Malta li jridu jitneħħew mis-suq baqgħet ma twiġbitx.
Jidher li l-problema hija bil-faċilità eCall tal-karozza, li tagħmel kuntatt mas-servizzi tal-emerġenza meta jkun hemm inċident, u tibagħtilhom il-post fejn qiegħda l-karozza.
Minħabba d-difett li hemm fis-sistema, jista' jintbagħat il-post il-ħażin.
Ġie rrappurtat li l-problema taffettwa lil 1,292,258 karozza fl-Istati Uniti, iżda l-kumpanija qed tiċċekkja jekk hemmx karozzi affettwati f'pajjiżi oħra wkoll.
Is-sistema eCall hija obbligatorja fl-Unjoni Ewropea fil-karozzi kollha mibjugħin mill-2018 'l hawn.
Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6033c486c74ab_rand.td-a-rec-img{text-align:left}.td_uid_3_6033c486c74ab_rand.td-a-rec-img img{margin:0 auto 0 0}
Niġerjan ieħor mixli bi "frodi romantiku" Raġel ta' 36 sena min-Niġerja li jgħix is-Swieqi baqa' miżmum taħt arrest wara li kien mixli bi "frodi romantiku".
Tabi Ovi huwa s-sitt persuna li l-Pulizija ressqet wara li allegatament iffrodaw mara madwar €58,000 wara li emmnet li kienet f'relazzjoni ma' suldat Amerikan fl-Afghanistan u bagħtitlu l-flus biex tgħinu.
Ovi kien mixli quddiem il-Maġistrat Caroline Farrugia Frendo b'ħasil ta' flus u għalkemm wieġeb mhux ħati l-Avukat Rachel Tua, li qed tidher għalih, ma talbitx il-ħelsien mill-arrest.
F'dan il-każ il-prosekuzzjoni qed titmexxa mill-Avukati Abigail Caruana Vella, Sean Xerri de Caro u Karl Muscat mill-Uffiċċju tal-Avukat Ġenerali u l-Ispetturi Sarah Zerafa u Clare Borg.
Il-ħames persuni l-oħra li tressqu dwar dan il-każ huma erba' Niġerjani u Maltija fosthom il-plejer tal-futbol Sunday Eboh.
In-Niġerjani l-oħra huma Collins Eguavoen, Marvis Iyeke u Tony Ogbonna mentri l-Maltija hija Alexandra Pace.
Jindarab serjament f'inċident waqt xogħlijiet fl-Imrieħel Ilbieraħ, għall-ħabta tal-5:30 p.m, il-Pulizija ġiet infurmata li aktar kmieni, għall-ħabta ta' nofsinhar, raġel kien iddaħħal l-Isptar Mater Dei bi ġrieħi serji.
Il-Pulizija tad-Distrett marret minnufih fuq il-post u minn stħarriġi illi sar, irriżulta li, Bulgaru ta' 48, residenti l-Gżira kien waqa' minn sellum waqt li kien qed jaħdem f'fabbrika fiż-Żona Industrijali tal-Imrieħel.
Bil-każ ġiet infurmata l-Maġistrat tal-Għassa Yana Micallef Stafrace, li ordnat li ssir inkjesta u ħatret diversi esperti sabiex jassistuha.
L-investigazzjoni tal-Pulizija dwar dan il-każ għadha għaddejja.